ลูกผม อายุ4ขวบ อาเจียนบ่อยครั้งใน 1 สัปดาห์ (2-3ครั้ง) มีปัญหาทางสุขภาพไหมครับ ผมควรทำอย่างไงครับ
สวัสดีค่ะ อาการอาเจียนในเด็กอาจเกิดจาก-ลำไส้อักเสบหรือติดเชื้อมักมีอาการปวดท้องบิดๆ มีไข้ มีการขับถ่ายเปลี่ยนแปลงร่วมด้วย-กรดไหลย้อน คลื่นไส้ อาเจียน แสบร้อนกลางอก แน่นอก อาจเกิดจากกินอาหารที่มากเกินไปในแต่ละมื้อ-เกิดหลังอุบัติเหตุที่ศีรษะ-แพ้อาหารเช่นแพ้สารในนม-มีทางเดินอาหารอุดตัน เด็กอาจอาเจียนบ่อยมาตั้งแต่เล็ก น้ำหนักไม่ขึ้นตามเกณฑ์การดูแลตัวเองเบื้องต้น รับประทานอาหารอ่อนๆและสุกสะอาด หลีกเลี่ยงการรับประทานอาหารมื้อใหญ่ในคราวเดียว กินแล้วนั่งหัวสูงไว้อย่างน้อย 3 ชั่วโมง ให้ดื่มน้ำตามเข้าไปทุกครั้งที่มีการอาเจียนหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.